ಮೈಕ್ಹೇಲ್ ಕಾರ್ರಿಕ್ಕ್ ನನ್ನು ರೋಯ್ ಕೀನೆಯ ಬದಲಿಯಾಗಿ £14 ದಶಲಕ್ಷ ಗೆ ಒಪ್ಪಂದ ಮಾಡಿಕೊಳ್ಳಲಾಯಿತು, ಆದಾಗ್ಯೂ ಈ ಹಣವು ಪ್ರದರ್ಶನಗಳು ಹಾಗು ಫಲಿತಾಂಶಗಳ ಆಧಾರದ ಮೇಲೆ ಅಂತಿಮವಾಗಿ ಭವಿಷ್ಯದಲ್ಲಿ £18.6 ದಶಲಕ್ಷಗೆ ಏರಿಕೆಯಾಗಬಹುದು. ಯುನೈಟೆಡ್ ತಂಡವು ಕ್ರೀಡಾ ಋತುವಿನಲ್ಲಿ ಉತ್ತಮ ಪ್ರದರ್ಶನವನ್ನು ನೀಡುವುದರ ಜೊತೆಗೆ ಮೊದಲ ಬಾರಿಗೆ ನಾಲ್ಕು ಪ್ರೀಮಿಯರ್ ಲೀಗ್ ಪಂದ್ಯಾವಳಿಗಳನ್ನು ಗೆದ್ದು ಕೊಂಡಿತು. ತಂಡವು ಪ್ರೀಮಿಯರ್ ಲೀಗ್‌ನ ಪ್ರಾರಂಭದಲ್ಲಿ ವೇಗದ ಹೆಜ್ಜೆ ಹಾಕುವುದರ ಜೊತೆಗೆ 38-ಕ್ರೀಡಾ ಋತುವಿನ ಹತ್ತನೇ ಪಂದ್ಯದಿಂದ ತನ್ನ ಅಗ್ರ ಸ್ಥಾನವನ್ನು ಎಂದಿಗೂ ಬಿಟ್ಟುಕೊಡಲಿಲ್ಲ. ಜನವರಿ 2006ರಲ್ಲಿ ಮಾಡಿಕೊಂಡ ಒಪ್ಪಂದಗಳು ಯುನೈಟೆಡ್ ತಂಡದ ಪ್ರದರ್ಶನದ ಮೇಲೆ ಮಹತ್ವವಾದ ಪರಿಣಾಮವನ್ನು ಬೀರಿದವು; ಪ್ಯಾಟ್ರಿಸ್ ಎವರ ಹಾಗು ನೆಮಂಜ ವಿದಿಕ್, ಈಗಾಗಲೇ ತಂಡದಲ್ಲಿದ್ದ ಆಟಗಾರರಾದ ರಿಒ ಫರ್ಡಿನಂಡ್ ಹಾಗು ಸ್ಕಿಪರ್(ನಾಯಕ)ಗ್ಯಾರಿ ನೆವಿಲ್ಲೆ ಜೊತೆಗೂಡಿ ತಂಡದ ದೃಢ ಬ್ಯಾಕ್‌ಲೈನ್ ಆಟಗಾರರಾಗಿ ರೂಪುಗೊಂಡರು. ಮೈಕ್ಹೇಲ್ ಕಾರ್ರಿಕ್ಕ್ ನ ಸೇರ್ಪಡೆಯು ಮಾಧ್ಯಮದಲ್ಲಿ ಹಲವಾರು ಪ್ರಶ್ನೆಗಳಿಗೆ ಹಾಗು ವಿಮರ್ಶೆಗೆ ಗುರಿಯಾಯಿತು. ಆದರೆ ಈತನ ಸೇರ್ಪಡೆಯು ಸ್ಥಿರತೆ ಹಾಗು ಯುನೈಟೆಡ್ ಮಧ್ಯ ಮೈದಾನದಲ್ಲಿ ಮತ್ತಷ್ಟು ಸೃಜನಶೀಲತೆಯನ್ನು ತಂಡಕ್ಕೆ ಒದಗಿಸುವುದರ ಜೊತೆಗೆ ಪಾಲ್ ಸ್ಕ್ಹೊಲೆಸ್ ಜೊತೆ ಒಂದು ಪರಿಣಾಮಕಾರಿಯಾದ ಜೊತೆಯಾಟ ರೂಪುಗೊಂಡಿತು. ಪಾರ್ಕ್ ಜಿ-ಸುಂಗ್ಹಾಗು ರಯಾನ್ ಗಿಗ್ಗ್ಸ್ ಇಬ್ಬರೂ ತಮ್ಮ ಮಹತ್ವವನ್ನು ಮೊದಲ ತಂಡಕ್ಕೆ ಮನವರಿಕೆ ಮಾಡಿಕೊಡುವುದರ ಜೊತೆಗೆ ವಾಯ್ನೆ ರೂನೆಯ್ ಹಾಗು ಕ್ರಿಸ್ಟಿಯಾನೋ ರೋನಾಲ್ಡೋ ಜೊತೆಗೂಡಿ ದಾಳಿಯಲ್ಲಿ ಗಮನಾರ್ಹ ಗತಿಯನ್ನು ಮತ್ತು ತೀಕ್ಷ್ಣತೆಯನ್ನು ಸೇರಿಸಿದರು.ಫರ್ಗುಸನ್, 6 ನವೆಂಬರ್ 2006ರಲ್ಲಿ ಮ್ಯಾಂಚೆಸ್ಟರ್ ಯುನೈಟೆಡ್ ತಂಡಕ್ಕೆ ತಂಡ ವ್ಯವಸ್ಥಾಪಕರಾಗಿ ನೇಮಕಗೊಂಡು 20 ವರ್ಷಗಳಾದ ಸಂದರ್ಭದಲ್ಲಿ ವಾರ್ಷಿಕೋತ್ಸವವನ್ನು ಆಚರಿಸಿಕೊಂಡರು. ಫರ್ಗುಸನ್‌ರಿಗೆ ಅವರ ಮಾಜಿ ಹಾಗು ಹಾಲಿ ಆಟಗಾರರಿಂದ ಗೌರವಾರ್ಪಣೆಯಾಯಿತು. ಇದರ ಜೊತೆಗೆ ಅವರ ಹಳೆಯ ಪ್ರತಿಸ್ಪರ್ಧಿ ಅರ್ಸೇನೆ ವೆಂಜರ್, ಅವರ ಮಾಜಿ ನಾಯಕ ರೋಯ್ ಕೀನೆ, ಹಾಗು ಹಾಲಿ ಆಟಗಾರರೂ ಸಹ ಗೌರವವನ್ನು ಸಲ್ಲಿಸಿದರು. ಅದರ ಮರುದಿನ ಹಮ್ಮಿಕೊಳ್ಳಲಾಗಿದ್ದ ಸಂತೋಷಕೂಟವು ನೀರಸವಾಗಿತ್ತು. ಏಕೆಂದರೆ ಯುನೈಟೆಡ್ ತಂಡವು ಕಾರ್ಲಿಂಗ್ ಕಪ್ ನ ನಾಲ್ಕನೇ ಸುತ್ತಿನಲ್ಲಿ ಒಂದೇ ಒಂದು ಗೋಲಿನಿಂದ ಸೋತು ಸೌತ್ ಎಂಡ್ ತಂಡಕ್ಕೆ ಶರಣಾಯಿತು. ಆದಾಗ್ಯೂ, ಡಿಸೆಂಬರ್ 1ರಂದು ಮ್ಯಾಂಚೆಸ್ಟರ್ ಯುನೈಟೆಡ್ ತಂಡವು 35 ವರ್ಷದ ಹೆನ್ರಿಕ್ ಲಾರ್ಸ್ಸನ್ ನನ್ನು ಎರವಲು ಆಧಾರದ ಮೇಲೆ ಒಪ್ಪಂದ ಮಾಡಿಕೊಳ್ಳಲಾಗಿದೆಯೆಂದು ಪ್ರಕಟಿಸಲಾಯಿತು. ಈ ಆಟಗಾರನನ್ನು ಅಲೆಕ್ಸ್ ಫರ್ಗುಸನ್ ಹಲವು ವರ್ಷಗಳ ಕಾಲ ಮೆಚ್ಚಿಕೊಂಡಿದ್ದರು ಜೊತೆಗೆ ಮುಂಚೆ ತಮ್ಮ ತಂಡಕ್ಕೆ ಸೇರ್ಪಡೆ ಮಾಡಿಕೊಳ್ಳಲು ಪ್ರಯತ್ನಿಸಿದ್ದರು. ಕಳೆದ 2006ರ ಡಿಸೆಂಬರ್ 23ರಂದು, ಕ್ರಿಸ್ಟಿಯಾನೋ ರೋನಾಲ್ಡೋ ಕ್ಲಬ್ನ ಪರ 2000ನೇ ಗೋಲನ್ನು ಫರ್ಗುಸನ್‌ರ ಮಾರ್ಗದರ್ಶನದಲ್ಲಿ ಆಸ್ಟನ್ ವಿಲ್ಲ ವಿರುದ್ಧದ ಪಂದ್ಯದಲ್ಲಿ ಗಳಿಸಿದ. ಮ್ಯಾಂಚೆಸ್ಟರ್ ಯುನೈಟೆಡ್ ತರುವಾಯ ತಮ್ಮ ಒಂಬತ್ತನೇ ಪ್ರೀಮಿಯರ್ ಲೀಗ್ ಪ್ರಶಸ್ತಿಯನ್ನು ಗೆದ್ದುಕೊಂಡಿತು.ಆದರೆ ಚೆಲ್ಸಿಯರ ದೀದಿಯರ್ ಡ್ರೋಗ್ಬಾ ವೆಂಬ್ಲೆಯಲ್ಲಿ ನಡೆದ FAಕಪ್ ಫೈನಲ್‌ನಲ್ಲಿ ಪಂದ್ಯದ ಕೊನೆಯಲ್ಲಿ ಗೋಲುಗಳಿಸುವ ಮೂಲಕ ಡಬಲ್ ಪ್ರಶಸ್ತಿ ತಪ್ಪಿಹೋಯಿತು. ಒಂದು ವೇಳೆ ಈ ಪಂದ್ಯದಲ್ಲಿ ಯುನೈಟೆಡ್ ತಂಡವು ಗೆದ್ದಿದ್ದರೆ, ಆಗ ಡಬಲ್ ಪಂದ್ಯವನ್ನು ನಾಲ್ಕು ಬಾರಿ ಗೆದ್ದ ಮೊದಲ ಇಂಗ್ಲಿಷ್ ಕ್ಲಬ್ ಎಂಬ ಹೆಗ್ಗಳಿಕೆಗೆ ಪಾತ್ರವಾಗುತ್ತಿತ್ತು. ಚಾಂಪಿಯನ್ಸ್ ಲೀಗ್ ನಲ್ಲಿ, ಕ್ಲಬ್ ಸೆಮಿ-ಫೈನಲ್ಸ್ ಹಂತವನ್ನು ತಲುಪಿತು. ಕ್ವಾರ್ಟರ್ ಫೈನಲ್ ನ ಎರಡನೇ ಸುತ್ತಿನಲ್ಲಿ ರೋಮ ತಂಡದ ವಿರುದ್ಧ ತಾಯ್ನಾಡಿನಲ್ಲಿ 7-1 ಅಂಕಗಳ ಜಯವು ದಾಖಲೆಯಾಯಿತು. ಆದರೆ ಮೊದಲ ಸುತ್ತಿನಲ್ಲಿ 3-2 ಅಂಕಗಳಿಂದ ಮೇಲಿನ ಸ್ಥಾನವನ್ನು ಪಡೆದಿದ್ದರೂ ಸಹ ಸೆಮಿ ಫೈನಲ್ ನ ಎರಡನೇ ಸುತ್ತಿನಲ್ಲಿ ಮಿಲನ್ ತಂಡದ ವಿರುದ್ಧ 3-0 ಅಂಕಗಳಿಂದ ಸ್ಯಾನ್ ಸಿರೋ ನಲ್ಲಿ ಪರಾಭವಗೊಂಡಿತು.ಕಳೆದ 2007-08ರ ಕ್ರೀಡಾ ಋತುವಿಗೋಸ್ಕರ, ಯುನೈಟೆಡ್‌ನ ಮೊದಲ ತಂಡವನ್ನು ಬಲಪಡಿಸುವ ದೃಷ್ಟಿಯಿಂದ ಫರ್ಗುಸನ್ ಕೆಲವು ಗಮನಾರ್ಹ ಒಪ್ಪಂದಗಳನ್ನು ಮಾಡಿಕೊಂಡರು. ದೀರ್ಘ-ಕಾಲದಿಂದ ಫರ್ಗುಸನ್‌ರ ಗುರಿಯಾಗಿದ್ದ ಓವನ್ ಹರ್‌ಗ್ರೀವ್ಸ್ ಬರ್ಯೇರ್ನ್ ಮ್ಯೂನಿಚ್ ತಂಡದಿಂದ ಸೇರ್ಪಡೆಗೊಂಡ. ಇದರೊಂದಿಗೆ ವರ್ಷದ ಮಾತುಕತೆಗಳು ಅಂತ್ಯಗೊಂಡವು. ಫರ್ಗುಸನ್ ಯುವ ಪೋರ್ಚುಗೀಸ್ ವಿಂಗರ್ ನಾನಿ ಮತ್ತು ಬ್ರೆಜಿಲಿಯನ್ ಪ್ಲೇಮೇಕರ್ ಆಂಡರ್‌ಸನ್(ವಿರುದ್ಧ ತಂಡದ ಆಕ್ರಮಣಕಾರಿ ಆಟವನ್ನು ತಡೆವವ)ಅವರ ಸೇರ್ಪಡೆಗಳೊಂದಿಗೆ ಮಧ್ಯಮಮೈದಾನದ ಆಟವನ್ನು ಮತ್ತಷ್ಟು ಬಲಪಡಿಸಿದರು. ಕಳೆದ ಬೇಸಿಗೆಯಲ್ಲಿ ಸಂಕೀರ್ಣ ಮತ್ತು ಲಂಬಿತ ವರ್ಗಾವಣೆ ಕಥೆಯೊಂದಿಗೆ ವೆಸ್ಟ್ ಹಾಮ್ ಯುನೈಟೆಡ್ ತಂಡದ ಅರ್ಜೆಂಟಿನ ಸ್ಟ್ರೈಕರ್ ಕಾರ್ಲೋಸ್ ಟೆವೆಜ್ನ ಒಪ್ಪಂದ ಏರ್ಪಟ್ಟಿತು.ಫರ್ಗುಸನ್‌ರ ಉಸ್ತುವಾರಿಯಲ್ಲಿ ಯುನೈಟೆಡ್ ತಂಡವು ಕ್ರೀಡಾ ಋತುವಿನ ಪ್ರಾರಂಭದಲ್ಲಿ ಕಳಪೆ ಪ್ರದರ್ಶನವನ್ನು ನೀಡಿತು. ತಮ್ಮ ಎದುರಾಳಿಗಳಾದ ಪಕ್ಕದ ಮ್ಯಾಂಚೆಸ್ಟರ್ ಸಿಟಿ ತಂಡದ ಜೊತೆಗೆ 1-0 ಅಂಕಗಳಿಂದ ಸೋಲನ್ನು ಅನುಭವಿಸುವ ಮುಂಚೆ ಮೊದಲ ಎರಡು ಲೀಗ್ ಪಂದ್ಯಗಳನ್ನು ಸರಿಸಮ ಮಾಡಿಕೊಂಡಿತು. ಆದಾಗ್ಯೂ, ಯುನೈಟೆಡ್ ತಂಡವು ಚೇತರಿಸಿಕೊಂಡು ಪ್ರಶಸ್ತಿಗಾಗಿ ಅರ್ಸೆನಲ್ ತಂಡಕ್ಕೆ ಪ್ರಬಲ ಸ್ಪರ್ಧೆಯನ್ನು ಒಡ್ಡಿತು. ತಂಡದ ಆಟದ ಲಯವು ಉತ್ತಮಗೊಂಡ ಮೇಲೆ, ಫರ್ಗುಸನ್, ಮ್ಯಾಂಚೆಸ್ಟರ್ ಯುನೈಟೆಡ್ ತಂಡದ ವ್ಯವಸ್ಥಾಪಕ ಅವಧಿಯಲ್ಲಿ ಈವರೆಗೂ ತಾವು ಸೇರಿಸಲು ಸಾಧ್ಯವಾದ ಅತ್ಯುತ್ತಮ ತಂಡವೆಂದು ಹೇಳುತ್ತಾರೆ.ಕಳೆದ 2008ರ ಫೆಬ್ರವರಿ 16ರಂದು, ಓಲ್ಡ್ ಟ್ರ್ಯಾಫೋರ್ಡ್ ನಲ್ಲಿ ನಡೆದ FA ಕಪ್ ಪಂದ್ಯದ ಐದನೇ ಸುತ್ತಿನಲ್ಲಿ ಯುನೈಟೆಡ್ ತಂಡವು ಅರ್ಸೆನಲ್ ತಂಡವನ್ನು 4-0 ಅಂಕಗಳಿಂದ ಪರಾಭವಗೊಳಿಸಿತು. ಆದರೆ ಅಂತಿಮವಾಗಿ ಗೆದ್ದ ಪೋರ್ಟ್ಸ್ ಮೌತ್ ತಂಡದಿಂದ ಮಾರ್ಚ್ 8ರಂದು ಆರನೇ ಸುತ್ತಿನಲ್ಲಿ 1-0 ಅಂಕಗಳಿಂದ ತಾಯ್ನಾಡಿನಲ್ಲಿ ಸೋಲಪ್ಪಿತು. ಯುನೈಟೆಡ್ ತಂಡದ ಪೆನಾಲ್ಟಿ ಮನವಿಯನ್ನು ತಿರಸ್ಕರಿಸಲಾಯಿತು, ಫರ್ಗುಸನ್ ಪಂದ್ಯದ ನಂತರ ವೃತ್ತಿಪರ ಪಂದ್ಯದ ಮ್ಯಾಚ್ ಅಧಿಕಾರಿಗಳ ಮಂಡಳಿ ಯ ಪ್ರಧಾನ ವ್ಯವಸ್ಥಾಪಕ ಕೀತ್ ಹಾಕೆಟ್ "ತಮ್ಮ ಕೆಲಸವನ್ನು ಸರಿಯಾಗಿ ನಿರ್ವಹಿಸುತ್ತಿಲ್ಲ" ವೆಂದು ಆಪಾದಿಸಿದರು. ಬಳಿಕ FA ಫರ್ಗುಸನ್ ರ ಅನುಚಿತ ವರ್ತನೆಗಾಗಿ ದಂಡ ವಿಧಿಸಿತು, ಅವರು ಇದನ್ನು ಪ್ರಶ್ನಿಸಿ ತಕರಾರು ಹೂಡಲು ನಿರ್ಧರಿಸಿದರು. ಫರ್ಗುಸನ್ ಆ ಕ್ರೀಡಾ ಋತುವಿನಲ್ಲಿ ಎದುರಿಸಿದ ಎರಡನೇ ದಂಡ ಇದಾಗಿತ್ತು. ಯುನೈಟೆಡ್ ತಂಡ ಬೋಲ್ಟನ್ ವಾಂಡರರ್ಸ್ ಗೆ 1-0 ಅಂಕಗಳಿಂದ ಪರಾಭವಗೊಂಡಾಗ ಅವರು ಆಟದ ರೆಫರೀ ವಿರುದ್ಧ ದೂರು ನೀಡಿದ್ದರು - ಇದಕ್ಕೆ ಅವರು ತಕರಾರು ಹೂಡದಿರಲು ನಿರ್ಧರಿಸಿದ್ದರು. ಕರಾರುವಾಕ್ಕಾಗಿ 25 ವರ್ಷಗಳ ಹಿಂದೆ ಅಬರ್ಡೀನ್ ತಂಡವು ಯುರೋಪಿಯನ್ ಕಪ್ ವಿನ್ನರ್ಸ್ ಕಪ್ ನಲ್ಲಿ ರಿಯಲ್ ಮ್ಯಾಡ್ರಿಡ್ ತಂಡದ ವಿರುದ್ಧ ಗೆಲುವನ್ನು ಸಾಧಿಸುವಲ್ಲಿ ಫರ್ಗುಸನ್ ನೇತೃತ್ವ ವಹಿಸಿದ ಬಳಿಕ ಮೇ 11, 2008ರಲ್ಲಿ ಮ್ಯಾಂಚೆಸ್ಟರ್ ಯುನೈಟೆಡ್ ತಂಡವು ಹತ್ತನೇ ಪ್ರೀಮಿಯರ್ ಲೀಗ್ ಪ್ರಶಸ್ತಿಯನ್ನು ಪಡೆಯಲು ಫರ್ಗುಸನ್ ಮುಂದಾಳತ್ವ ವಹಿಸಿದರು. ಹತ್ತಿರದ ಪ್ರತಿಸ್ಪರ್ಧಿಯಾದ ಚೆಲ್ಸಿಯಾ ತಂಡವು ಪಂದ್ಯಗಳ ಅಂತಿಮ ಸುತ್ತನ್ನು ತಲುಪುವಾಗ ಪಾಯಿಂಟ್‌ಗಳಲ್ಲಿ ಸಮನಾಗಿದ್ದರೂ,ಬೋಲ್ಟನ್‌ ವಿರುದ್ಧ ತವರಿನ ಪಂದ್ಯದಲ್ಲಿ ಕೆಳಮಟ್ಟದ ಗೋಲಿನ ವ್ಯತ್ಯಾಸದಿಂದಾಗಿ 1-1 ಡ್ರಾ ಮಾತ್ರ ಸಾಧ್ಯವಾಗಿ ,ಚಾಂಪಿಯನ್ ಪಟ್ಟಕ್ಕೆ ಎರಡು ಅಂಕಗಳು ತಪ್ಪಿಹೋಯಿತು.

ಕಳೆದ 21 ಮೇ, 2008ರಲ್ಲಿ, ಫರ್ಗುಸನ್ ಮ್ಯಾಂಚೆಸ್ಟರ್ ಯುನೈಟೆಡ್ ಜತೆ ತಮ್ಮ ಎರಡನೇ ಯುರೋಪಿಯನ್ ಕಪ್‌ನ್ನು ಚೆಲ್ಸಿಯಾ ತಂಡವನ್ನು 6-5 ಅಂಕಗಳ ಪೆನಾಲ್ಟಿ ಗೋಲುಗಳ ಮೂಲಕ ಮಾಸ್ಕೋದ ಲುಜ್ನಿಕಿ ಕ್ರೀಡಾಂಗಣ ದಲ್ಲಿ ಪರಾಭವಗೊಳಿಸುವ ಮೂಲಕ ಗೆದ್ದುಕೊಂಡರು. ಮೊದಲ ಆಲ್-ಇಂಗ್ಲಿಷ್ UEFA ಚಾಂಪಿಯನ್ಸ್ ಲೀಗ್‌ನ ಫೈನಲ್‌ ಪಂದ್ಯದಲ್ಲಿ ಹೆಚ್ಚುವರಿ ಅವಧಿಯ ನಂತರ 1-1 ಅಂಕಗಳಿಂದ ಪಂದ್ಯವನ್ನು ಸಮಮಾಡಿಕೊಂಡ ನಂತರ ಪೆನಾಲ್ಟಿ ಅವಕಾಶ ನೀಡಲಾಗಿತ್ತು. ಕ್ರಿಸ್ಟಿಯಾನೋ ರೋನಾಲ್ಡೋ, ಒಂದು ಪೆನಾಲ್ಟಿ ಯನ್ನು ಹೊಡೆಯಲು ವಿಫಲರಾದಾಗ, ಚೆಲ್ಸಿಯಾ ತಂಡದ ಜಾನ್ ಟೆರ್ರಿ ಯ ಹೊಡೆತ ಯಶಸ್ವಿಯಾಗಿ ಗೋಲಾಗಿದ್ದರೆ ಟ್ರೋಫಿಯು ಚೆಲ್ಸಿಯಾ ತಂಡದ ಪಾಲಾಗುತ್ತಿತ್ತು. ಆದರೆ ಟೆರ್ರಿ ಈ ಸದವಕಾಶವನ್ನು ಬಿಟ್ಟುಕೊಟ್ಟರು. ಜೊತೆಗೆ ನಿಕೋಲಾಸ್ ಅನೆಲ್ಕ ಪೆನಾಲ್ಟಿಯನ್ನು ಎಡ್ವಿನ್ ವ್ಯಾನ್ ಡೇರ್ ಸಾರ್'ಸ್ ತಡೆಹಿಡಿದ ಕಾರಣ ಟ್ರೋಫಿಯು ಫರ್ಗುಸನ್ ಮಾರ್ಗದರ್ಶನದ ಅಡಿಯಲ್ಲಿ ಎರಡನೇ ಬಾರಿಗೆ ಹಾಗು ಒಟ್ಟಾರೆಯಾಗಿ ಮೂರು ಸಲ ಮ್ಯಾಂಚೆಸ್ಟರ್ ಯುನೈಟೆಡ್ ತಂಡದ ಪಾಲಾಯಿತು. ಕಳೆದ 2007–08 UEFA ಚಾಂಪಿಯನ್ಸ್ ಲೀಗ್ ನ ನಂತರ ಫರ್ಗುಸನ್ ಮುಂದಿನ ಮೂರು ವರ್ಷಗಳಲ್ಲಿ ಮ್ಯಾಂಚೆಸ್ಟರ್ ಯುನೈಟೆಡ್ ತಂಡವನ್ನು ತ್ಯಜಿಸುವ ಇಚ್ಛೆಯನ್ನು ಪ್ರಕಟಿಸಿದರು. ಮ್ಯಾಂಚೆಸ್ಟರ್ ಯುನೈಟೆಡ್ ತಂಡದ ಅಧ್ಯಕ್ಷ ಡೇವಿಡ್ ಗಿಲ್ ತ್ವರಿತವಾಗಿ ಪ್ರವೇಶಿಸಿ ಅಲೆಕ್ಸ್ ಫರ್ಗುಸನ್‌ರ ಇತ್ಯರ್ಥವಾಗದ ನಿವೃತ್ತಿಯ ಬಗೆಗಿನ ಊಹಾಪೋಹಗಳಿಗೆ ತೆರೆ ಎಳೆದರು.ಕಳೆದ 2008–09 ಕ್ರೀಡಾ ಋತುವಿನಲ್ಲಿ ತಂಡವು ನಿಧಾನ ಗತಿಯಲ್ಲಿ ಪ್ರಾರಂಭಿಸಿದರೂ, ಯುನೈಟೆಡ್ ತಂಡವು ಪ್ರೀಮಿಯರ್ ಲೀಗ್‌ನ್ನು ಒಂದು ಪಂದ್ಯ ಉಳಿದಿರುವಾಗಲೇ ಗೆದ್ದುಕೊಂಡಿತು. ಇದು ಫರ್ಗುಸನ್ ಇಂಗ್ಲಿಷ್ ಫುಟ್ಬಾಲ್ ಇತಿಹಾಸದಲ್ಲಿ ಎರಡು ವಿವಿಧ ಸಂದರ್ಭಗಳಲ್ಲಿ ಸತತವಾಗಿ ಮೂರು ಬಾರಿ ಪ್ರೀಮಿಯರ್ ಲೀಗ್ ಪ್ರಶಸ್ತಿಯನ್ನು ಗಳಿಸಿದ ಮೊದಲ ತಂಡ ವ್ಯವಸ್ಥಾಪಕ ಎಂಬ ಕೀರ್ತಿಯನ್ನು ತಂದು ಕೊಟ್ಟಿತು. ಫರ್ಗುಸನ್ ರ ನೇತೃತ್ವದಲ್ಲಿ ಮ್ಯಾಂಚೆಸ್ಟರ್ ಯುನೈಟೆಡ್ ತಂಡವು ಸದ್ಯಕ್ಕೆ 11 ಲೀಗ್ ಪ್ರಶಸ್ತಿಗಳನ್ನು ಗಳಿಸಿದೆ. ಜೊತೆಗೆ 2008–09 ಕ್ರೀಡಾ ಋತುವಿನ ಗೆಲುವು ತಂಡವನ್ನು ಲಿವೆರ್ಪೂಲ್ ತಂಡದ ಸ್ಥಾನಕ್ಕೆ ಏರಿಸುವುದರ ಜೊತೆಗೆ ಒಟ್ಟಾರೆಯಾಗಿ 18 ಸಂದರ್ಭಗಳಲ್ಲಿ ಲೀಗ್ ಚಾಂಪಿಯನ್ಸ್ ಆಗಿರುವುದು ಒಂದು ದಾಖಲೆಯಾಗಿದೆ. ತಂಡವು 2009ರ ಚಾಂಪಿಯನ್ಸ್ ಲೀಗ್ ಫೈನಲ್ ನಲ್ಲಿ 27 ಮೇ, 2009ರಲ್ಲಿ FC ಬಾರ್ಸಿಲೋನ ತಂಡದ ವಿರುದ್ಧ ಸ್ಪರ್ಧಿಸಿ 2-0 ಅಂಕಗಳಿಂದ ಪರಾಭವಗೊಂಡಿತು.ಪ್ರಶಸ್ತಿ ಪ್ರಧಾನ ಸಮಾರಂಭದ ನಂತರ, ಫರ್ಗುಸನ್ ತಮ್ಮ ಆರೋಗ್ಯ ಅನುಮತಿ ನೀಡುವವರೆಗೂ ತಾವು ಯುನೈಟೆಡ್ ತಂಡದಲ್ಲಿ ಉಳಿಯುವುದಾಗಿ ಒಪ್ಪಿಕೊಳ್ಳುವುದರ ಜೊತೆಗೆ ಪ್ರಶಸ್ತಿಯನ್ನು ಮತ್ತೊಂದು ಬಾರಿ ಗೆದ್ದರೆ ತಮಗೆ ಸಂತಸವಾಗುತ್ತದೆಂದು ಹೇಳುತ್ತಾರೆ. ಪ್ರಶಸ್ತಿಯನ್ನು ಮತ್ತೊಂದು ಬಾರಿ ಗೆದ್ದರೆ, ಯುನೈಟೆಡ್ ತಂಡದ ಒಟ್ಟು ಲೀಗ್ ಗೆಲುವುಗಳು ಅದರ ಎದುರಾಳಿಯಾದ ಲಿವರ್‌ಪೂಲ್‌ಗಿಂತ ಜಾಸ್ತಿಯಾಗುತ್ತದೆ. ಇದರೊಂದಿಗೆ ಒಟ್ಟಾರೆ ಗೆಲುವಿನಲ್ಲಿ ಯುನೈಟೆಡ್ ತಂಡವು ಮುಂಚೂಣಿಯಲ್ಲಿರುತ್ತದೆ.
ಆಟದ ತೀರ್ಪುಗಾರರಾಗಿ
ಆರಂಭಿಕ ನಿರಾಶೆ
ಎರಡನೇ ಯುರೋಪಿಯನ್ ಟ್ರೋಫಿ
ತಂಡದ ವ್ಯವಸ್ಥಾಪಕರಾಗಿ